
Descrierea sumară a investiției care se va realiza în cadrul proiectului „Servicii de actualizare a Planului Urbanistic General al orașului Boldești-Scăeni și a Regulamentului Local de Urbanism aferent”

1. Obiectivul proiectului „Servicii de actualizare a Planului Urbanistic General al orașului Boldești-Scăeni și a Regulamentului Local de Urbanism aferent” este acela de actualizare a Planului Urbanistic General al orașului Boldești-Scăeni și a Regulamentului Local de Urbanism aferent.
Procesul de implementare va fi structurat pe etape, după cum urmează:
Etapa I – documentare și studii de fundamentare
Etapa II – elaborare PUG și RLU, consultări pe parcursul elaborării documentației și dezbateri publice
Etapa III – elaborare documentații pentru obținerea avizelor și a acordurilor necesare actualizării Planului Urbanistic General al orașului Boldești-Scăeni
Etapa IV – avizare Consiliul Județean Prahova
Valoarea Serviciilor de actualizare a Planului Urbanistic General al orașului Boldești-Scăeni și a Regulamentului Local de Urbanism aferent este de 349.000 lei fără TVA, respectiv 415.310 lei inclusiv TVA.

2. Obiectivul proiectului ”Amplasare stații de reîncărcare a vehiculelor electrice în
Orașul Boldești-Scăeni, județul Prahova” îl reprezintă dezvoltarea infrastructurii de alimentare a vehiculelor cu energie electrică.
Scopul Proiectului îl reprezintă îmbunătăţirea calităţii mediului prin reducerea emisiilor de gaze cu efect de seră prin stimularea utilizării vehiculelor electrice.
Proiectul vizează dezvoltarea transportului ecologic, reducerea noxelor in orasul Boldesti-Scaeni, cresterea numarului de autovehicule electrice achizitionate de populatie.
In Strategia de dezvoltare durabilă 2021-2027 a orașului Boldești-Scăeni sunt prevăzute proiecte de reducere a consumului de carburanti fosili, inclusiv prin promovarea achizitiei și utilizării mașinilor electrice sau hibride.
La aceasta data au fost identificate 3 locații pentru amplasarea a 3 stații de reîncărcare urmând ca in perioada urmatoare să se identifice încă 3 locații.
Cele trei zone identificate sunt:
-1 Stație în zona Parcării Primăriei Boldești Scăeni, intrare din Calea Unirii, nr. 67; 
-1 Stație în Cartierul Scăeni, strada Fagului, amplasamentul se află in apropierea zonei magazinului Profi;
-1 Stație pe strada Sportivilor.
In amplasament se vor asigura toate facilitățile pentru funcționarea unei stații de reincărcare, având capabilitatea de incărcare rapidă in curent continuu de 50 KW și de 22 KW in curent alternativ. Fiecare din cele 6 stații de incărcare vor permite incărcarea simultană a 2 vehicule electrice.
Valoarea maximă eligibilă a obiectivului de investiţie ”Amplasare stații de reîncărcare a vehiculelor electrice în Orașul Boldești-Scăeni, județul Prahova” pentru 6 puncte de reîncărcare pentru vehiculele electrice este de 150.000 EURO, respectiv 738.405,00 lei fără TVA; 878.701,95 lei, inclusiv TVA (curs EURO 4,9227 lei).
Valoarea totală de finanțare a proiectului este:
349.000 + 738.405=1.087.405,00 lei (valoare fără TVA).

